PATVIRTINTA

Vilniaus lopšelio-darželio „Rytas“

direktoriaus 2020 m. rugsėjo 23 d.

įsakymu Nr. V–65

**VILNIAUS LOPŠELIO-DARŽELIO „RYTAS“ DARBO VALSTYBĖS LYGIO EKSTREMALIOSIOMIS SĄLYGOMIS TVARKOS APRAŠAS**

**I SKYRIUS**

**BENDROSIOS NUOSTATOS**

1. Vilniaus lopšelio-darželio „Rytas“ (toliau – Darželis) darbo valstybės lygio ekstremaliosiomis sąlygomis tvarkos aprašas (toliau – Aprašas) yra skirtas reglamentuoti Darželio darbuotojų darbo organizavimo tvarką, darbuotojų pareigas, teises ir atsakomybę.
2. Aprašas parengtas vadovaujantis Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2020 m. rugsėjo 22 d. sprendimo Nr. V-2090 „Dėl ikimokyklinio ir priešmokyklinio ugdymo organizavimo būtinų sąlygų“ pakeitimo nuostatomis.

**II SKYRIUS**

**DARBO ORGANIZAVIMAS ESANT EKSTREMALIOMS SĄLYGOMS**

1. **Ugdymo procesas valstybės lygio ekstremaliosiomis sąlygomis Darželyje organizuojamas:**
	1. Ugdymo paslaugos organizuojamos maksimaliai laikantis grupių izoliacijos principo;
	2. Darželio darbo laikas nuo 7:00 iki 18:30 val., laikantis visų saugumo sąlygų;
	3. Vaikai nuolatos lanko tą pačią grupę, grupės veikla vykdoma taip, kad būtų išvengta skirtingas grupes lankančių vaikų kontakto patalpose, kuriose teikiamos ugdymo paslaugos;
	4. Vaikai ir pedagogai, išeidami į lauką, privalo būti tik savo grupės aikštelėse, vengiant kontakto su kitų grupių vaikais ir pedagogais;
	5. Ikimokyklinio ugdymo pedagogai ir jų padėjėjai tą pačią dieną dirba tik vienoje grupėje;
	6. Su vaikais neturėtų kontakto darbuotojai, į kurių pareigas neįeina tiesioginis darbas su vaikais;
	7. Riboti skirtingose grupėse dirbančių darbuotojų kontaktą, jei to padaryti neįmanoma – riboti kontakto laiką išlaikant saugų atstumą;
	8. Vaikai maitinami tik grupių patalpose;
	9. Bendros veiklos nėra organizuojamos kelioms vaikų grupėms. Muzikos salė po kiekvienos grupės panaudojimo yra išvėdinama ir išvaloma;
	10. Muzikinių bei sporto užsiėmimų metu tos pačios grupės vaikai ugdomi nedidelėmis grupelėmis, laikydamiesi saugaus atstumo. Sporto užsiėmimai organizuojami kuo dažniau būnant gryname ore;
	11. Švietimo pagalbos specialistai (socialinė pedagogė, logopedė ir psichologė) kontaktines švietimo pagalbos konsultacijas teikia individualiai ar vienu metu dirba su tos pačios grupės vaikais. Konsultacijų metu vengiama fizinio kontakto. Po kiekvienos konsultacijos patalpos išvėdinamos ir dezinfekuojami dažnai liečiami paviršiai;
	12. Ugdymo paslaugų vietoje su vaikais gali dirbti ir kiti pedagogai (nesant galimybei dirbti ikimokyklinio ugdymo pedagogams), pvz., meninio ugdymo pedagogas, kūno kultūras mokytojas, logopedas;
	13. Įvertinami vaikų ugdymui reikalingi žaislai ir naudojami tik tie, kuriuos būtų galima valyti ar skalbti;
	14. Patalynė ir rankšluosčiai keičiami juos sutepus, tačiau ne rečiau kaip vieną kartą per savaitę.
2. **Darbuotojams draudžiama:**

4.1. Pasitikti ir/ar išlydėti vaikus be kvėpavimo takų apsaugos priemonių;

4.2. Priimti į darželį vaikus, kuriems pasireiškia karščiavimas (37,3oC ir daugiau) ar kurie turi ūmių viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių (pvz., kosulys, pasunkėjęs kvėpavimas, viduriavimas, vėmimas, bėrimai ir pan.);

4.3. Leisti vaikams atsinešti žaislus ar kitas priemones iš namų;

4.4. Organizuoti bendras veiklas jungiant kelias grupes;

4.5. Dirbti ar būti Darželyje, jam nustačius užsikrėtimo COVID-19 liga atvejį, ar esant karščiavimui, ūminių kvėpavimo takų ligų požymiams (kosulys, pasunkėjęs kvėpavimas ir pan.);

4.6. Dirbti ar būti Darželyje, sužinojus apie kontaktą su užsikrėtusiu COVID-19 liga asmeniu;

4.7. Dirbti, jeigu privaloma izoliacija, izoliacijos laikotarpiu, išskyrus darbą nuotoliniu būdu;

4.8. Bendrauti su vaikų tėvais, kitais asmenimis ar įleisti juos į Darželio patalpas, jeigu jie nedėvi kvėpavimo takų apsaugos priemonių;

4.9. Leisti pašaliniams žmonėms nekontroliuojamai vaikščioti po Darželio patalpas ir/ar Darželio teritoriją.

1. Darbuotojai, pagal pareigybes atsakingi už savalaikį patalpų dezinfekavimo darbų atlikimo organizavimą, darbuotojų asmens higienos reikalavimų ir kitų Apraše nurodytų reikalavimų laikymosi kontrolę, privalo:

5.1. Pagal poreikį aprūpinti darbuotojus vienkartinėmis pirštinėmis, kvėpavimo takų apsaugos priemonėmis (direktorės pavaduotoja ugdymui, dietistė);

5.2. Įvertinti vaikų priežiūrai reikalingus žaislus, priemones ir nurodyti naudotis tik tas, kurias galima valyti ir skalbti (direktorės pavaduotoja ugdymui, direktorės pavaduotoja ūkio reikalams);

5.3. Užtikrinti, kad asmenys, atlydintys vaikus, ir darbuotojai, vykdantys vaikų priėmimą ir išlydėjimą, dėvėtų nosį ir burną dengiančias apsaugos priemones (pedagogai, pedagogų padėjėjos ir kiti darbuotojai);

5.4. Užtikrinti, kad uždarose erdvėse, grupės renginiuose dalyvaujantys tretieji asmenys (tėvai), kai tarp dalyvių neišlaikomas 2 metrų atstumas, dėvėtų nosį ir burną dengiančias apsaugos priemones (pedagogai, renginio organizatoriai);

5.5. Užtikrinti, kad patalynė keičiama ne rečiau kaip vieną kartą per savaitę (skalbėja);

5.6. Užtikrinti, kad Darželio patalpos būtų išvėdinamos prieš atvykstant vaikams ir ne rečiau kaip 2 kartus per dieną. Patalpos, kuriose organizuojama grupės veikla, dažnai liečiami paviršiai jose, žaislai turi būti valomi ne rečiau kaip 1 kartą per dieną (sargai, pedagogai, pedagogų padėjėjos);

5.7. Aprūpinti Darželį asmens higienos priemonėmis (muilu, popieriniais rankšluosčiais, rankų dezinfekavimo priemonėmis) ir užtikrinti jų nuolatinį papildymą (direktorės pavaduotoja ūkio reikalams);

5.8. Užtikrinti asmens higienos priemonių prieinamumą gerai matomose, bet vaikams nepasiekiamose vietose (prie lauko durų, tualeto patalpų) (direktorės pavaduotoja ūkio reikalams, pedagogų padėjėjos);

5.9. Užtikrinti, kad durų rankenos, laiptų turėklai, jungikliai, kiti dažnai bendrai liečiami daiktai būtų dezinfekuojami ne rečiau kaip 5 kartus per dieną (pedagogų padėjėjos, valytoja);

5.10. Užtikrinti, kad būtų vertinama visų priimamų į įstaigą vaikų bei darbuotojų sveikatos būklė (grupių pedagogai, dietistė).

**III SKYRIUS**

**UGDYTINIŲ TĖVŲ (GLOBĖJŲ, RŪPINTOJŲ) LANKYMOSI DARŽELYJE TAISYKLĖS**

1. Išlaikant reikalavimus dėl atstumo laikymosi, tėvai vaikus palydi iki grupės įėjimo durų. Pedagogai, dirbantys grupėje, vaikus pasitinka prie grupės įėjimo durų, o esant palankioms oro sąlygoms – lauke. Tėvai ir pedagogai vaikų priėmimo metu dėvi nosį ir burną dengiančias apsaugos priemones.
2. Tėvai, atvykę pasiimti vaikų, laukia prie grupės įėjimo durų. Pedagogai, dirbantys grupėje, vaikus palydi. Esant palankioms oro sąlygoms, vaikai išlydimi savo grupės lauko aikštelėje. Tėvai ir pedagogai vaikų pasiėmimo metu dėvi nosį ir burną dengiančias apsaugos priemones.
3. Tėvai, norėdami susitikti su grupės pedagogu, švietimo pagalbos specialistu ar administracija, turi suderinti susitikimo laiką ne vėliau kaip prieš vieną darbo dieną (išskyrus skubius atvejus). Susitikimo laikas derinamas telefonu arba el. paštu. Lankytojas turi dėvėti nosį ir burną dengiančią apsaugos priemonę ir dezinfekuotis rankas prie įėjimo į Darželį.
4. Tėvų susirinkimus rekomenduojama organizuoti nuotoliniu būdu. Tik išimties atvejais tėvų susirinkimai organizuojami Darželio patalpose.
5. Pedagogų susirinkimai vyksta Darželio aktų salėje, laikantis saugaus atstumo ir dėvint nosį ir burną dengiančias apsaugos priemones.
6. Grupės pedagogas apie organizuojamą tėvų susirinkimą Darželio patalpose informuoja administraciją. Grupės tėvų registraciją vykdo grupės pedagogas.
7. Darželio durys būna užrakintos. Ugdytinių tėvai ar kiti interesantai, norintys patekti į Darželį, turi skambinti į grupę arba Darželio telefonu (8-5) 244 97 98.

**IV SKYRIUS**

**PREVENCIJA COVID-19 VIRUSO PLITIMUI**

13. Prie įėjimų į ugdymo patalpas pateikiama informacija apie asmens higienos laikymosi būtinybę (rankų higieną, kosėjimo/čiaudėjimo etiketą);

14. Prie įėjimų į ugdymo patalpas sudarytos galimybės rankų dezinfekcijai (gerai matomoje ir vaikams nepasiekiamoje vietoje pakabintos rankų dezinfekcijai skirtos priemonės);

15. Vertinama visų į įstaigą priimamų vaikų sveikatos būklė. Į įstaigą nepriimami vaikai, kuriems pasireiškia aukšta temperatūra (37,3oC ir daugiau), kurie turi ūmių kvėpavimo takų ar žarnyno infekcijų požymių;

16. Jei vaikui ugdymo proceso metu pasireiškia aukšta temperatūra (37,3oC ir daugiau), ūmūs kvėpavimo takų ar žarnyno infekcijos požymiai, jis izoliuojamas, kol jo tėvai atvyks. Tėvams tokiu atveju rekomenduojama konsultuotis Karštąja koronaviruso linija tel. 1808 arba susisiekti su šeimos gydyotoju. Jeigu įstaiga gauna informaciją apie vaikui nustatytą COVID-19 ligą, apie tai įstaiga informuoja Nacionalinį visuomenės sveikatos centrą prie Sveikatos apsaugos ministerijos (toliau – NVSC) ir bendradarbiauja su NVSC nustatant sąlytį turėjusius asmenis ir jiems taiko 14 dienų izoliaciją;

17. Įstaigoje dirba tik darbuotojai, kuriems nepasireiškia aukšta temperatūra (37,3oC ir daugiau), kurie neturi ūmių kvėpavimo takų ar žarnyno infekcijų požymių. Darbuotojų sveikata nuolat stebima:

* 1. . Sudarytos sąlygos nuolat matuotis kūno temperatūrą;

17.2. Darbuotojams, kuriems pasireiškia aukšta temperatūra ar kitų užkrečiamųjų ligų požymiai, rekomenduojama konsultuotis Karštąja koronaviruso linija tel. 1808 arba susisiekti su savo šeimos gydytoju;

* 1. Jeigu darbuotojas pats pranešė įstaigai, kad jam nustatyta COVID-19 liga, įstaiga apie tai informuoja NVSC, bendradarbiauja su NVSC nustatant sąlytį turėjusius asmenis ir jiems taikant 14 dienų izoliaciją;
	2. Draudžiama dirbti darbuotojams, kuriems privaloma izoliacija, išskyrus darbuotojus, kurie dirba nuotoliniu būdu.
1. Užtikrinama, kad ugdymo paslaugų teikimo vietoje sudarytos tinkamos sąlygos vaikų ir darbuotojų rankų higienai (tiekiamas šiltas ir šaltas vanduo, prie praustuvių patiekiama skysto muilo, naudojami vienkartiniai rankšluosčiai).
2. Ugdymo paslaugų teikimo patalpos išvėdinamos prieš atvykstant vaikams ir ne rečiau kaip 2 kartus per dieną, o aplinkos valymas įstaigoje atliekamas atsižvelgiant į Lietuvos Respublikos sveikatos apsaugos ministerijos parengtas rekomendacijas patalpų valymui COVID-19 pandemijos metu ([https://sam.lrv.lt/uploads/sam/documents/files/REKOMENDACIJOS%20dezinfekcijai%2020200327%20(1).pdf)](https://sam.lrv.lt/uploads/sam/documents/files/REKOMENDACIJOS%20dezinfekcijai%2020200327%20%281%29.pdf%29).
3. Asmenys, atlydintys ir pasiimantys vaikus iš įstaigos, ir darbuotojai, vykdantys vaikų priėmimą į įstaigą, dėvi nosį ir burną dengiančias apsaugos priemones (veido kaukes, respiratorius ar kitas priemones).

**V SKYRIUS**

**BAIGIAMOSIOS NUOSTATOS**

1. Šio Aprašo nuostatos taikomos dirbant valstybės lygio ekstremaliosios situacijos ar grėsmės jai kilti sąlygomis ir galioja iki atšaukimo Darželio direktoriaus įsakymu.
2. Aprašas pildomas ir keičiamas Darželio direktoriaus įsakymu.
3. Aprašo reikalavimų nevykdymą ar netinkamą vykdymą darbdavys laikys šiurkščiu darbo pareigų pažeidimu.
4. Ginčai dėl šiame Apraše reglamentuojamų klausimų sprendžiami Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_

**VILNIAUS LOPŠELIO-DARŽELIO „RYTAS“ DARBO VALSTYBĖS LYGIO EKSTREMALIOSIOMIS SĄLYGOMIS TVARKOS APRAŠAS**

*Pasirašydamas(-a) šį Aprašą patvirtinu, kad su Vilniaus lopšelio-darželio „Rytas“ darbo karantino laikotarpiu tvarkos aprašu buvau supažindintas(-a), jo sąlygos man yra žinomos ir aiškios.*

*Vykdydamas(-a) savo darbines funkcijas, įsipareigoju šio Aprašo reikalavimų ir nurodymų laikytis ir juos vykdyti:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*(Pareigos)* *(Parašas)* *(Vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*(Pareigos)* *(Parašas)* *(Vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*(Pareigos)* *(Parašas)* *(Vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*(Pareigos)* *(Parašas)* *(Vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*(Pareigos)* *(Parašas)* *(Vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*(Pareigos)* *(Parašas)* *(Vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*(Pareigos)* *(Parašas)* *(Vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*(Pareigos)* *(Parašas)* *(Vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*(Pareigos)* *(Parašas)* *(Vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*(Pareigos)* *(Parašas)* *(Vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*(Pareigos)* *(Parašas)* *(Vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*(Pareigos)* *(Parašas)* *(Vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*(Pareigos)* *(Parašas)* *(Vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*(Pareigos)* *(Parašas)* *(Vardas, pavardė)*